cyanic-selkie/wikianc huggingface dataset:
მებრძოლი იაგუარები
შეიარაღება
მებრძოლი-იაგუარები იბრძოდნენ ობსიდიანის ხმლებით, რომლებსაც კუთხეებში ბასრი პირები ჰქონდა (მაკუავიტლი). ასევე ისინი იყენებდნენ შუბებსა და შუბმსროლელებს (ატლატლი). ჰქონდათ ხის ფარი.
მებრძოლ-იაგუარად გახდომა
მებრძოლ-იაგუარად გახდომისთვის, აცტეკს ტყვედ უნდა აეყვანა არანაკლებ ოთხი მტრისა. აცტეკების აზრით, ეს მებრძოლის ძალას უფრო მეტად ავლენდა, ვიდრე მტრის ბრძოლის ველზე მოკვლა.
thumb|200px|მებრძოლი-იაგუარი (შუაში, ორ [[მებრძოლი-არწივები|მებრძოლ-არწივს შორის)]]
სქოლიო
კატეგორია:აცტეკები კატეგორია:აცტეკების ჯარი
საფრანგეთი 1968 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მეთექვსმეტედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ სხვადასხვა სინჯის 15 მედალი მოიპოვეს.
მირზაანი (დაბა)
მირზაანი (ყოფილი ძველი მირზაანი) — ყოფილი დაბა (1945-1989) საქართველოში, დედოფლისწყაროს რაიონში, მდებარეობს  ისტორიულ ქიზიყში, ივრის ზეგანზე, ზღვის დონიდან 760 მეტრზე. დედოფლისწყაროდან დაშორებულია 15 კილომეტრით. მოიპოვებენ ნავთობს. დაბასთან არის მირზაანის ნავთობის საბადო.
სქოლიო
კატეგორია:კახეთის მხარის ნასოფლარები
ტოპოსების თეორია
ტოპოსების თეორია — კატეგორიათა თეორიის ნაწილი, რომელიც სწავლობს ტოპოსებს — განსაკუთრებული კატეგორიები განსაზღვრული დამატებითი სტრუქტურით და ტოპოსებთან დაკავშირებულ კატეგორიულ მეთოდებს.
ტოპოსების თეორიის განვითარება დაოწყო XX საუკუნის მეორე ნახევარში. მისმა იდეებმა ასახვა ჰპოვეს მათემატიკის, განსაკუთრებით გეომეტრიის და მათემატიკური ლოგიკის სხვადასხვა დარგში.
ლიტერატურა
კატეგორია:მათემატიკა კატეგორია:კატეგორიების თეორია
დიეგო მარადონა
დიეგო არმანდო მარადონა (Diego Armando Maradona Franco; დ. 30 ოქტომბერი, 1960, ლანუსი, ბუენოს-აირესის პროვინცია, არგენტინა — გ. 25 ნოემბერი, 2020, დიკე-ლუხანი, ბუენოს-აირესის პროვინცია, არგენტინა) — არგენტინელი ფეხბურთელი და მწვრთნელი. ბევრი ფეხბურთის ექსპერტი, ფეხბურთელი და გულშემატკივარი მიიჩნევს მსოფლიოს ყველა დროის საუკეთესო ფეხბურთელად  სხვა წყაროები: – "Ruud Gullit: Diego Maradona is the best ever in my opinion". goal.com, 29 ივლისი, 2012 – "Lionel Messi: Diego Maradona is the greatest of all-time". SoccerAnchor, 7 September 2011 – "Rummenigge: Maradona better than Pele". The Times of India, 12 ნოემბერი, 2008 – "Paolo Maldini: Maradona best ever, Ronaldo close second" პაოლო მალდინის ფან-გვერდი, 21 ივლისი, 2008 – "Gary Lineker: Diego has been the best player without a doubt, better than Pele". givemesport - "Wayne Rooney: Diego Maradona is the greatest player ever" SoccerBlog, 25 მარტი, 2006 – "Glenn Hoddle: Diego Maradona is the greatest player of all time". SoccerBible, 22 July 2010. – "Ryan Giggs: Maradona is the best of all time". tribalfootball, 11 ოქტომბერი, 2011. – "Rio Ferdinand: In my eyes Maradona is the best footballer ever". fifa.com, 7 November 2008 – "Mario Kempes: Maradona was absolutely the best player I ever played with". 17 იანვარი, 2022. – "Aguero: It is disrespectful to compare me to Maradona". Mirro Football, 20 November 2011. – "Frank McGarvey: Diego Maradona was world's best player". Daily Record, 30 ოქტომბერი, 2008. – "Gordon Smith: Maradona was the best player I ever saw play the game". Daily Record, 30 ოქტომბერი, 2008. – "Trevor Edwards: Maradona is best" Central Telegraph, 11 აპრილი, 2012 – "Maradona’s still number one". The Sun, 29 აპრილი, 2011. – "Considered by many as the greatest football player to have ever walked the face of the earth". FIFA.com [http://www.hindustantimes.com/news-feed/nm2/the-big-idea-god-s-left-foot-soldier/article1-15734.aspx – Sir Alf Ramsey: “Pele had nearly everything. Maradona has everything. He works harder, does more and is more skillful"] . Hindustan Times, 5 მაისი, 2004. . პელესთან ერთად მოიგო ფიფა-ს „საუკუნის საუკეთესო ფეხბურთელის“ პრიზი . არგენტინის ეროვნულ ნაკრებში ჩაატარა 91 მატჩი და გაიტანა 34 გოლი.
მარადონა ერთადერთი ფეხბურთელია, რომელმაც 2-ჯერ დაამყარა მსოფლიო სატრანსფერო რეკორდი. პირველად 1982 წელს, როდესაც „ბარსელონაში“ გადავიდა 5 მილიონ გირვანქა სტერლინგად; მეორედ 1984 წელს, როდესაც კატალონიური კლუბიდან იტალიურ „ნაპოლიში“ 6.9 მილიონ გირვანქა სტერლინგად. სათამაშო კარიერის განმავლობაში გამოდიოდა „არხენტინოს ჯუნიორსის“, „ბოკა ხუნიორსის“, „ბარსელონის“, „ნაპოლის“, „სევილიის“ და „ნიუელს ოლდ ბოისის“ მაისურით. განსაკუთრებით აღსანიშნავია „ნაპოლიში“ გატარებული პერიოდი, როდესაც არგენტინელმა მრავალი ტიტული მოიგო.
დიეგო მარადონამ მონაწილეობა მიიღო მსოფლიო ჩემპიონატის ოთხ გათამაშებაში. 1986 წლის ჩემპიონატზე მისმა ნაკრებმა ჩემპიონობა მოიგო, რომლის ფინალში დასავლეთ გერმანიის ნაკრებს სძლიეს (3–2). თავად მარადონა ტურნირის საუკეთესო ფეხბურთელად დასახელდა. ამავე ჩემპიონატის მეოთხედფინალში, ინგლისთან შეხვედრისას (2–1) მარადონამ 2 ცნობილი გოლი გაიტანა: პირველი ფეხბურთელმა ხელით გაიტანა და ის „ღმერთის ხელის“ სახელითაა ცნობილი, ხოლე მეორე მის 60-მეტრიან გარღვევას მოჰყვა, რომლის გზაზე 5 მეტოქე ჩამოიშორა, — 2002 წლის ფიფას გამოკითხვის შედეგად ეს გოლი „საუკუნის გოლად“ გამოცხადდა.
დიეგო მარადონა სპორტის ერთ-ერთ ყველაზე აქტუალურ ფიგურად მიიჩნევა. 1991 წელს, მას შემდეგ რაც იტალიაში კოკაინის მიღება დაუმტკიცდა, ფეხბურთიდან 15 თვით იქნა მოკვეთილი. ასევე მოკვეთეს 1994 წლის მუნდიალიდან, რაც სხვა ნარკოტიკული საშუალების, ეფედრინის, მიღებით იყო გამოწვეული. 2005 წელს დიეგომ დაძლია ნარკო-დამოკიდებულება.
სამწვრთნელო საქმიანობაში სერიოზული გამოცდილების არქონის მიუხედავად, 2008 წლის ნოემბერში დაინიშნა არგენტინის ეროვნული ნაკრების მთავარ მწვრთნელად. ეს თანამდებობდა 18 თვის განმავლობაში ეკავა და 2010 წლის მსოფლიო ჩემპიონატის დასრულების შემდეგ დატოვა.
ადრეული წლები (1960–1976)
მისი მშობლები იყვნენ დიეგო მარადონა და დალმა სალვადორა ფრანკო (1930–2011). უფროს მარადონას დედის გვარი ჰქონდა, ვინაიდან მამა არ სცნობდა. ფეხბურთელის მშობლები კორიენტესის პროვინციის ქალაქ ესკინაში დაიბადნენ და გაიზარდნენ. 1950 წელს მათ ესკინა დატოვეს და ბუენოს-აირესში გადავიდნენ.
8 წლის ასაკში, მარადონა ბავშვთა მწვრთნელმა აღმოაჩინა, როდესაც თავისი უბნის გუნდში, „ესტრელა როხაში“ თამაშობდა. მალე დიეგო „ლოს სებოლიტასში“ ჩაირიცხა, „არხენტინოს ჯუნიორსის“ ბავშვთა გუნდში. უკვე 12 წლის ასაკში მაყურებელს თავისი ოსტატობით აოცებდა.
ბარსელონა (1982–1984)
მარჯვნივ|მინი|დიეგო მარადონას „ბარსელონის“ სათამაშო ფორმა გუნდის მუზეუმში 1982 წლის მსოფლიო ჩემპიონატის შემდეგ, ივნისში, მარადონა ესპანურ „ბარსელონაში“ გადავიდა £5 მილიონად, რაც მსოფლიო სატრანსფერო რეკორდი იყო. 1983 წელს მოიგო ესპანეთის თასი და სუპერთასი. ესპანეთში გატარებული 2 სეზონის განმავლობაში, რომლის ნაწილი ტრავმების გამო გააცდინა, მარადონამ 58 თამაში ჩაატარა და 38 გოლი გაიტანა.
დიეგოს რთული ურთიერთობა ჰქონდა გუნდის ხელმძღვანელობასთან, განსაკუთრებით კლუბის დირექტორთან ხოსეპ ლუის ნუნიესთან. საბოლოოდ, 1984 წელს, არგენტინელმა კლუბიდან გაშვება მოითხოვა. იტალიურმა „ნაპოლიმ“ მარადონა £6.9 მილიონად შეიძინა, რაც მორიგი მსოფლიო სატრანსფერო რეკორდი იყო.
ნაპოლი (1984–1991)
1984 წლის ივლისში მარადონა ოფიციალურად გახდა „ნაპოლის“ ფეხბურთელი. პრეზენტაციაზე, სან-პაოლოს სტადიონზე, ფეხბურთელს 75,000 გულშემატკივარი მიესალმა.
მალევე მარადონა „ნაპოლის“ გულშემატკივრების კერპად იქცა. გუნდთან ერთად 2-ჯერ მოიგო სერია A, ასევე იტალიის თასი, უეფა-ს თასი და იტალიის სუპერთასი (1990). 1987–88 წლების სეზონში დიეგო იტალიის ჩემპიონატის საუკეთესო ბომბარდირი გახდა.
ბოლო წლები (1992–1997)
1992 წელს, მას შემდემ რაც კოკაინის მიღება დაუმტკიცდა და 15-თვიანი დისკვალიფიკაცია მიიღო, მარადონამ „ნაპოლი“ დატოვა. მის მიმართ ინტერესს ესპანური „რეალი“ და ფრანგული „მარსელი“ იჩენდნენ, თუმცა მან „სევილია“ არჩია. აქ ფეხბურთელმა 1 წელი დაჰყო, შემდეგ კი „ნიუელს ოლდ ბოისში“ გადავიდა. 1995 წელს მარადონა „ბოკა ხუნიორსში“ დაბრუნდა და 2 წლის შემდეგ საფეხბურთო კარიერა დაასრულა.
სანაკრებო კარიერა (1977–1994)
არგენტინის ეროვნულ ნაკრებში მარადონამ 91 მატჩი ჩაატარა და 34 გოლი გაიტანა. მისი სანაკრებო დებიუტი 1977 წლის 27 თებერვალს, 16 წლის ასაკში, უნგრეთის წინააღმდეგ შედგა. 1979 წელს, როდესაც 18 წლის იყო, მონაწილეობა მიიღო მსოფლიოს ახალგაზრდულ ჩემპიონატზე. ფინალში მისმა გუნდმა საბჭოთა თანატოლები 3–1 დაამარცხა და არგენტინა ჩემპიონი, მარადონა კი — ტურნირის საუკეთესო ფეხბურთელი გახდა.
1979 წლის 2 ივნისს, დიეგომ ჰემპდენ პარკზე შოტლანდიის წინააღმდეგ (3–1), ძირითადი ნაკრების მაისურით პირველი გოლი გაიტანა
მსოფლიო ჩემპიონატი 1982
1982 წელს დიეგო მარადონამ მონაწილეობა მიიღო ესპანეთში ჩატარებულ მსოფლიო ჩემპიონატში. პირველი ჯგუფური ეტაპის პირველი შეხვედრა, ბელგიის წინააღმდეგ, ქალაქ ბარსელონაში ჩატარდა, რომლის უმთავრეს გუნდს ახალი შეძენილი ჰყავდა მარადონა. მაყურებლის მოლოდინის გამართლება ამ მატჩში მარადონამ ვერ შეძლო. სამხრეთ ამერიკელებმა ევროპელებთან 0–1 წააგეს. დარჩენილი შეხვედრები, უნგრეთთან და სალვადორთან, დიეგოს გუნდმა მოიგო და მეორე ჯგუფურ ეტაპზე გავიდა. აქ არგენტინამ იტალიასთან და ბრაზილიასთან მატჩები დათმო და ტურნირს დაემშვიდობა. იტალიასთან მატჩი აღსანიშნავი იყო მთელი შეხვედრის განმავლობაში კლაუდიო ჯენტილეს მიერ მარადონას წინააღმდეგ უხეში თამაშით.
მარადონამ ხუთივე შეხვედრა შეუცვლელად ითამაშა და 2 გოლი გაუტანა უნგრეთს. მეტოქე ნაკრებების ფეხბურთელები განსაკუთრებით უხეშობდნენ მის წინააღმდეგ, ხოლო ბრაზილიასთან მატჩში უხეშობისათვის თავად იქნა გაძევებული.
მსოფლიო ჩემპიონატი 1986
მარჯვნივ|მინი|310პქ|მარადონას „ღმერთის ხელი“ მარჯვნივ|მინი|210პქ|მარადონა [[1986 წელს, მსოფლიო ჩემპიონატის მოგების შემდეგ]] მექსიკაში ჩატარებულ მსოფლიო ჩემპიონატზე მარადონა გუნდის კაპიტანი იყო. მან გუნდის ყველა თამაში შეუცვლელად ითამაშა; გაიტანა 5 გოლი და გააკეთა 5 საგოლე გადაცემა. ჯგუფური ეტაპის პირველ ტურში სამხრეთ ამერიკელებმა სამხრეთი კორეა 3–1 დაამარცხეს, სამივე საგოლე გადაცემა კი მარადონას ეკუთვნის. პირველი გოლი დიეგომ მეორე ტურში, იტალიის წინააღმდეგ (1–1) გაიტანა. ბოლო ტურში არგენტინამ ბულგარეთთან 2–0 იმარჯვა და პლეი-ოფში პირველი ადგილით გავიდა.
მერვედფინალში არგენტინამ ურუგვაი 1–0 დაამარცხა, ხოლო შემდეგ ეტაპზე ინგლისს დაუპირისპირდა, რაც მარადონასთვის ერთ-ერთი ყველაზე ცნობილი მატჩი გამოდგა. უგოლო პირველი ტაიმის შემდეგ, ანგარიში დიეგომ გახსნა 51-ე წუთზე. გამეორებაზე კარგად გამოჩნდა რომ მან გოლი ხელით გაიტანა. ინგლისელი ფეხბურთელების პროტესტის მიუხედავად, ტუნისელმა მთავარმა მსაჯმა ალი ბინ ნასერმა გოლი ჩათვალა. 2005 წელს, მარადონამ აღიარა რომ ბურთს ხელი განზრახ მოარტყა. ეს გოლი ფეხბურთის ისტორიაში „ღმერთის ხელის“ სახელით შევიდა. 4 წუთის შემდეგ მარადონამ ინგლისს მეორე გოლი გაუტანა. პარტნიორისგან ბურთი საკუთარ ნახევარზე მიიღო, შემობრუნდა და დაიწყო დრიბლინგი, რომლის გზაზე 5 მეტოქე ჩამოიშორა. საბოლოოდ, ბურთი ცარიელ კარში შეაგდო. 2002 წელს, ფიფა-ს მიერ ჩატარებული გამოკითხვის შედეგად, ეს გოლი „საუკუნის გოლად“ იქნა აღიარებული.
მსოფლიო ჩემპიონატი 1990
მარადონა იტალიის 1990 წლის მუნდიალზეც გუნდის კაპიტანი იყო. თუმცა კოჭის ტრავმამ მთელ მის გამოსვლაზე იქონია გავლენა და ნაკლებად ეფექტიანი იყო, ვიდრე 4 წლით ადრე. არგენტინამ ჯგუფში მესამე ადგილი დაიკავა და გაჭირვებით გავიდა პლეი-ოფში.
ნახევარფინალში მასპინძელ იტალიასთან მატჩის ძირითადი და დამატებითი დრო 1–1 დასრულდა, თერთმეტმეტრიანებში კი სამხრეთ ამერიკელებმა კვლავ იმარჯვეს. ამჯერად, მარადონამ თავისი თერთმეტმეტრიანი გაიტანა.
წინა ჩემპიონატის მსგავსად, ფინალში არგენტინა კვლავ დასავლეთ გერმანიის ნაკრებს შეხვდა. მატჩი დიეგოს გუნდმა 0–1 წააგო. ერთადერთი გოლი ანდრეას ბრემემ გაიტანა საკამათო თერთმეტმეტრიანით.
გარდაცვალება
2020 წლის 3 ნოემბერს, სუბდურალური ჰემატომის გამო ჩაუტარდა რთული ოპერაცია. 12 ნოემბერს, გამოკეთების შემდგომ მკურნალობა საკუთარ სახლში ექიმის დაკვირვების ქვეშ განაგრძო. გარდაიცვალა 25 ნოემბერს, გულის შეტევით, საკუთარ სახლში, ქალაქ ტიგრეში, არგენტინაში. პრეზიდენტმა ალბერტო ფერნანდესმა ქვეყანაში სამდღიანი გლოვა გამოაცხადა. 26 ნოემბერს დაკრძალეს საკუთარი მშობლების გვერდით.
სქოლიო
კატეგორია:იტალიელი არგენტინელები კატეგორია:დაბადებული 30 ოქტომბერი კატეგორია:დაბადებული 1960 კატეგორია:გარდაცვლილი 25 ნოემბერი კატეგორია:გარდაცვლილი 2020 კატეგორია:არგენტინელი ფეხბურთელები კატეგორია:ფიფას 100-ეული კატეგორია:არგენტინის პრიმერა დივიზიონის ფეხბურთელები კატეგორია:არხენტინოს ჯუნიორსის ფეხბურთელები კატეგორია:ბოკა ხუნიორსის ფეხბურთელები კატეგორია:მსოფლიო ჩემპიონები ფეხბურთში კატეგორია:ნიუელს ოლდ ბოისის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:სევილიის ფეხბურთელები კატეგორია:სერია A-ს ფეხბურთელები კატეგორია:ნაპოლის ფეხბურთელები კატეგორია:არგენტინის ნაკრების ფეხბურთელები კატეგორია:არგენტინის ეროვნული საფეხბურთო ნაკრების მწვრთნელები კატეგორია:1979 წლის კოპა ამერიკის ფეხბურთელები კატეგორია:1987 წლის კოპა ამერიკის ფეხბურთელები კატეგორია:1989 წლის კოპა ამერიკის ფეხბურთელები კატეგორია:1982 წლის მსოფლიო საფეხბურთო ჩემპიონატის ფეხბურთელები კატეგორია:1986 წლის მსოფლიო საფეხბურთო ჩემპიონატის ფეხბურთელები კატეგორია:1990 წლის მსოფლიო საფეხბურთო ჩემპიონატის ფეხბურთელები კატეგორია:1994 წლის მსოფლიო საფეხბურთო ჩემპიონატის ფეხბურთელები
ჩიკაგო (მრავალმნიშვნელოვანი)
ჩიკაგო არის აშშ-ის სიდიდით მესამე ქალაქი, შტატ ილინოისში.
სენტ-ჯორჯესი
სენტ-ჯორჯესი (St. George's) – გრენადის დედაქალაქი, მოსახლეობა 7500 ადამიანი (1999 წელი), ქალაქის აგლომერაციაში ცხოვრობს 33 000 ადამიანი. ქალაქის სიახლოვეს მდებარეობს ძველი ჩამქრალი ვულკანი, სენტ-ჯორჯესს გააჩნია საკუთარი ნავსადგური, რომელსაც ნალისებრი ფორმა აქვს.
ქალაქი არის პოპულარული ტურისტული ადგილი, რაც იზიდავს ათასობით ტურისტს. იგი მნიშვნელოვნად განვითარდა ბოლო წლების განმავლობაში, ქალაქს გააჩნია მდიდარი ისტორია, კულტურა და ბუნებრივი სილამაზე. აქ არის ქვეყნის მთავარი უნივერსიტეტი — სენტ-ჯორჯესი.
ისტორია
სენტ-ჯორჯესი აშენებულია ფრანგების მიერ 1650 წელს. ქალაქში აშენებული სახლების უმრავლესობის სახურავი წითელი ფერის იყო. 1771 წელს აქ მოხდა დიდი ხანძარი, რამაც სახლების უმრავლესობა გაანადგურა. უკვე მოგვიანებით ეს ტერიტორია დიდი ბრიტანეთის შემადგენლობაში შევიდა.
რესურსები ინტერნეტში
კატეგორია:გრენადის ქალაქები კატეგორია:კარიბის ზღვის აუზის ქვეყნების დედაქალაქები
ოსორნილიო
ოსორნილიო (Osornillo) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 18 კმ². მოსახლეობა — 56 კაცი (2020 წ.).
სქოლიო
კატეგორია:პალენსიის მუნიციპალიტეტები
Gnamptogenys nigrifrons
სქოლიო
კატეგორია:ჭიანჭველები
ედუარ მანე
ედუარ მანე (Édouard Manet; დ. 23 იანვარი, 1832, პარიზი — გ. 30 აპრილი, 1883, იქვე) — ფრანგი მხატვარი-უნივერსალისტი. მისი ადრეული ნამუშევრები „წახემსება მინდორზე“ და „ოლიმპია“ დიდი კამათის საგანი შეიქმნა, რამაც იმპრესიონიზმის მიმდინარეობას მისცა დასაბამი. იგი XIX საუკუნის ერთ-ერთი პირველი ხელოვანი იყო, რომელმაც თანამედროვე ცხოვრების ობიექტების ასახვა დაიწყო. მისი ნამუშევრები საყოველთაოდ განიხილება, როგორც დამაკავშირებელი რეალიზმსა და იმპრესიონიზმს შორის.
ბიოგრაფია
ედუარ მანე საფრანგეთის იუსტიციის სამინისტროს დეპარტამენტის უფროსის ოგიუსტ მანესა და ფრანგი დიპლომატის ქალიშვილის, ეჟენი-დეზირე ფურნიეს ოჯახში დაიბადა. მხატვრობით ბავშვობიდანვე იყო გატაცებული, თუმცა მამამისი მის იურიდიულ კარიერაზე ოცნებობდა. სამხედრო სამსახური 1848 წელს მან ფლოტში გაიარა. ერთი წლის შემდეგ იგი უმაღლეს სამხედრო სასწავლებელში გამოცდაზე ჩაიჭრა და მშობლებისგან მხოლოდ მაშინ მიიღო თანხმობა სერიოზულად შეესწავლა ფერწერა. ხელოვნების სკოლაში ის 6 წელიწადს სწავლობდა, ტომა კუტიურის (Thomas Couture) სახელოსნოში. მის ადრეულ შემოქმედებაზე მისმა პედაგოგმა დიდი გავლენა მოახდინა. ამ პერიოდში მანე ოფიციალურ სალონში ეძებდა აღიარებას, მაგრამ მისთვისვე მოულოდნელად პარიზელი ავანგარდისტების სათავეში მოექცა.
მისი ნაწარმოები „საუზმე ბუნების წიაღში“ (იგივე „წახემსება მინდორზე“) „განკიცხულთა სალონში“ იყო გამოფენილი. ეს სურათი საიმპერატორო სასახლემ საზოგადოების მორალის შეურაცმყოფელ ნახატად გამოაცხადა. მხატვარს მსგავსი მწარე გამოცდილება ადრეც ჰქონდა მიღებული, 1863 წელს ლუი-მარტინეს გალერეაში გამოფენილ 14 სურათიდან ერთ-ერთი პირველი დიდი ტილო „მუსიკა ტიუილრის ბაღში“ (1862) აღშფოთებულმა ბურჟუაზიამ კინაღამ ხელჯოხებითა და ქოლგებით გაანადგურა. და ეს მხოლოდ იმიტომ, რომ მათთვის სრულიად უჩვეულო და გაუგებარი ფერწერის ახალი მანერა არ მოეწონათ, რომელიც სურათის სწორად აღსაქმელად განსაზღვრულ მანძილს საჭიროებდა. ამავე გამოფენაზე მანეს მეორე ტილოც — „ქუჩის მომღერალი ქალი“ დაგმეს, რომლის მოდელად მხატვარმა ისევ ვიქტორინა მორანი გამოიყენა.
მალე მხატვარი ახალ ტილოზე მუშაობას შეუდგა და მას „ოლიმპია“ უწოდა, — სახელი ქალისა, რომლის შექმნაც მას შთააგონა ზაქარი აისტრიუკის პოემამ „კუნძულთა ასული“.
მანეს ცხოვრებაში 1863 წელი აურზაურებისა გარდა, მისი ბედნიერებითაც აღინიშნა. 1863 წლის 28 ოქტომბერს მან ჰოლანდიის პატარა ქალაქ ზალტ-ბოლმელდში სუზანა ლენხოპი მოიყვანა ცოლად. სუზანა ლენხოპი ედუარ მანესა და მის ძმა ეჟენს მუსიკას ასწავლიდა. სუზანასა და ედუარს ვაჟი ლეონ-ედუარ კოელა ეყოლათ.
ამავე წელს მანემ ოფიციალურ სალონში ორი ტილო — „გარდაცვლილი ქრისტე ანგელოზებით“ და „ხარების ბრძოლის ეპიზოდი“ გამოფინა. ედუარ მანეს ეს ტილოებიც მწარედ გააკრიტიკეს, განრისხებულმა მხატვარმა საკუთარი ხელით გაანადგურა „ხარების ბრძოლის ეპიზოდი“. შემორჩა მხოლოდ ფრაგმენტი „მკვდარი ტორერო“. 1865 წელს მისი ცოლის, სუზანასა და მხატვარ ბოდლერის დაჟინებული თხოვნით მანემ სალონში თავისი „ოლიმპია“ გამოფინა. სალონის მესვეურებმა „ოლიმპია“ რაც შეიძლება მაღლა დაკიდეს, რათა მას გასანადგურებლად ვერ მისწვდომოდნენ. ყოველივე ამის მიზეზი კი ის იყო, რომ მხატვარმა სალონურ მაყურებელს დაბალი წრიდან გამოსული ქალიშვილი წარუდგინა, თანაც ჯორჯონეს „მძინარე ვენერადან“ და ტიციანის „ვენერა ურბინელიდან“ ნასესხები და ახალი შინაარსით შევსებული კომპოზიციით.
1866 წლიდან ედუარ მანე რეგულარულად სტუმრობდა კაფე „გერბუას“, სადაც მუდმივად იკრიბებოდა მომავალ იმპრესიონისტთა საზოგადოება. ვერაგი ხალხი მათ ჯგუფს „მანეს ბანდას“ უწოდებდა. მხატვართა ამ ჯგუფის თანამეგობრობის საუკეთესო გამოხატულებას წარმოადგენდა ფანტელ ლა ტურის სურათი „ბატილიონის სკოლა“ (იგივე „სახელოსნო ბატილიონში“). თავის მხრივ მანესაც ბევრი რამ ჰქონდა საერთო ახალგაზრდა მხატვრებთან. იგი ადრე საკმაოდ დიდხანს წერდა სურათებს სახელოსნოში, ხოლო მათთან დაახლოების შემდეგ კი პეიზაჟი განსაკუთრებულ ადგილს იკავებს მანეს შემოქმედებაში („ქალი სენის სანაპიროზე“, „არჟანტე“, „ნავში“, „ბაღში“), მაგრამ მანე მაინც ნატურმორტებზე, ფიგურულ კომპოზიციებზე და პორტრეტებზე მუშაობას ამჯობინებდა. 1875 წლიდან, განსაკუთრებით სიცოცხლის უკანასკნელ წლებში, მანე იმპრესიონისტული მანერით ყვავილების მრავალფეროვან სერიას ქმნის.
სალონის ოფიციალური აღიარება მანემ ცხოვრების უკანასკნელ ორ წელიწადში მიიღო. 1876 წელს მან სალონში კომუნარების ლიდერის, ანრი როშერის პორტრეტი გამოფინა და სალონის მეორე ხარისხის მედალი დაიმსახურა. მაგრამ ჟიურის არ შეეძლო კომუნარის პორტრეტის შემფასებელი ყოფილიყო და ოფიციალურად ჟიურიმ იმავე სალონში გამოფენილ მანეს მეორე სურათს, — „ლომებზე მონადირის პორტრეტს“ მიანიჭა ეს ჯილდო.
აღსანიშნავია ედუარ მანეს ბოლო წლების შედევრი „ბარი ფოლი-ბერჟერში“ (1881–82). ეს სურათი შეიძლება შედევრად ჩაითვალოს, ვინაიდან ის გამოხატავს ნატურმორტს, პორტრეტს, სინათლის ეფექტებსა და ხალხის მოძრაობას. ოფიციალური აღიარება მანემ 1882 წელს მიიღო, როდესაც ის საპატიო ლეგიონის ორდენით დააჯილდოვეს.
ედუარ მანე ატაქსიით იყო დაავადებული. დაავადება სწრაფად პროგრესირებდა და მხატვარს არა მხოლოდ მუშაობა, არამედ გადაადგილებაც სულ უფრო და უფრო უჭირდა. 1883 წლის 19 აპრილს მან მარცხენა ფეხის ამპუტაციის ურთულესი ოპერაცია გადაიტანა, თუმცა 11 დღის შემდეგ, მოჩვენებითი გამოჯანმრთელების პირველი სიმპტომების მიუხედავად, საშინელ აგონიაში, — 1883 წლის 30 აპრილს გარდაიცვალა.
სქოლიო
კატეგორია:დაბადებული 23 იანვარი კატეგორია:დაბადებული 1832 კატეგორია:გარდაცვლილი 30 აპრილი კატეგორია:გარდაცვლილი 1883 კატეგორია:ფრანგი მხატვრები კატეგორია:რეალისტი მხატვრები კატეგორია:იმპრესიონისტი მხატვრები კატეგორია:საპატიო ლეგიონის ორდენის კავალრები
ფლოგოპიტი
ფლოგოპიტი — სილიკატების კლასის მინერალი ქარსების ჯგუფისა. ქიმიური შედგენილობა К (Mg, Fe)3 [AlSi3 O10] (OH, F)2, მინარევებია: Na, Ti, Mn, Rb და სხვა. კრისტალდება მონოკლინურ სინგონიაში. აქვს ფირფიტისებრი ან პრიზმული კრისტალები, ქერცლოვანი აგრეგატები. ჩვეულებრივ, მწვანეა ან მურა, სახეობები, რომლებიც რკინას არ შეივცავს, უფერულია.
აქვს სრულყოფილი ტკეჩადობა. სიმაგრე მინერალოგიური სკალით 2,2-5; სიმკვრივე 2700—2850 კგ/მ³. გვხვდება მეტამორფულ ქანებში. იყენებენ ელექტროსაიზოლაციო მასალად.
ფლოგოპიტის საბადოები გვხვდება — კოლის ნახევარკუნძულზე, ბაიკალისპირეთში, მადაგასკარზე, კანადაში, ინდოეთში, შრი-ლანკაზე და სხვა.
ლიტერატურა
კატეგორია:ფილოსილიკატები კატეგორია:კალიუმის მინერალები კატეგორია:მაგნიუმის მინერალები კატეგორია:რკინის მინერალები კატეგორია:მანგანუმის მინერალები კატეგორია:მონოკლინური მინერალები კატეგორია:ქარსის ჯგუფი
The Ultimate Yes: 35th Anniversary Collection
სქოლიო
კატეგორია:2003 წლის კომპილაციური ალბომები კატეგორია:2004 წლის კომპილაციური ალბომები კატეგორია:Yes-ის კომპილაციური ალბომები კატეგორია:ალბომები როჯერ დინის გარეკანის დიზაინით კატეგორია:ალბომები ტრევორ ჰორნის პროდიუსერობით კატეგორია:ალბომები ტრევორ რებინის პროდიუსერობით კატეგორია:Rhino Records-ის კომპილაციური ალბომები კატეგორია:ალბომები ედი ოფორდის პროდიუსერობით კატეგორია:ალბომები ბრიუს ფერბერნის პროდიუსერობით კატეგორია:ალბომები ჯონათან ელაიასის პროდიუსერობით
Have a Nice Day (როქსეტის ალბომი)
Have a Nice Day — შვედური პოპ-როკ დუეტ როქსეტის მეექვსე სტუდიური ალბომი, გამოსული 1999 წლის მარტში. ეს იყო დუეტი პირველი სტუდიური დისკი, 4 წლიანი პაუზის შემდეგ. იგი არ გამოცემულა შტატებში, რადგან მათ არც ერთ ადგილობრივ ხმისჩამწერ ლეიბლთან შეთანხმები არ ჰქონიათ.
ესპანურენოვან ქვეყნებში ალბომის გამოცემებს დაემატა სიმღერების Wish I Could Fly, Anyone და Salvation ვერსიები შესაბამის ენაზე. ალბომის ამავე ვერსიებში გარეკანის ფერები ოდნავ შეცვლილი იყო.
სხვადასხვა ქვეყანაში დისკის გარეკანზე არ იყო გამოსახული შიშველი ბავშვები, ცენზურის გამო.
ალბომი წარმატებული იყო ევროპის მრავალ ქვეყანაში და დაიკავა გერმანიის, ავსტრიის, შვეიცარიისა და შვედეთის ჩარტების პირველი ადგილები. მიუხედავად ამისა, ბრიტანეთში ის მხოლოდ #28 ადგილზე მოხვდა.
დისკიდან გამოიცა ოთხი სინგლი. პირველი იყო Wish I Could Fly, რომელიც ბრიტანეთში სინგლების ჩარტის #11 ადგილს მიაღწია. მეორე სინგლი იყო Anyone. მან წარმატება არ იქონია, მიუხედავად სკანდალური მუსიკალური ვიდეოს, სადაც ვოკალისტი მარი ფრედრიკსონი თავს იკლავს. ევროპაში MTV ამ კლიპის ეთერში გადაცემაზე უარს ამბობდა.
მესამე სინგლი იყო Stars. იგი კომერციულად საკმაოდ წარმატებული აღმოჩნდა, თავისი საცეკვაო რითმის გამო. Salvation, უკანასკნელი სინგლი თითქმის არსად ყოფილა წარმატებული.
სიმღერა It Will Take A Long Long Time შეტანილი იქნა ფილმში გაქცეული პატარძალი (ჯულია რობერტსისა და რიჩარდ გირის მონაწილეობით), მაგრამ არ მოხვდა ოფიციალურად გამოცემულ საუნდტრეკზე.
Have A Nice Day იყო ჯგუფის პირველი ალბომი, რომელზეც მარი ფრედრიკსონი სიმღერის ერთადერთი ავტორი იყო (Waiting for the Rain).
სიმღერების სია
კომპაქტ დისკი
სქოლიო
კატეგორია:როქსეტის ალბომები კატეგორია:1999 წლის ალბომები კატეგორია:EMI Records-ის ალბომები
ჟანი (ლუქსემბურგი)
thumb|right|px| ბენუა გიიომ რობერ ანტუან ლუი მარი ადოლფ მარკ დ’ავიანო ჟანი ( და Jean Benoît Guillaume Robert Antoine Louis Marie Adolphe Marc d’Aviano) (დ. 5 იანვარი, 1921, ლუქსემბურგი — გ. 23 აპრილი, 2019) — ლუქსემბურგის სახელმწიფოს მეთაური, ლუქსემბურგის დიდი ჰერცოგი (1964-იდან 2000 წლამდე), ნასაუს  დინასტიიდან, ბურბონ-პარმის პრინცი. 1938 დაამთავრა კოლეჯი ინგლისში. ნაცისტური გერმანიის მიერ ლუქსემბურგის ოკუპაციის დროს (1940 წლის 10 მაისი) ემიგრაციაში იყო. ლუქსემბურგის ახალგაზრდობის ფაშისტურ ვერმახტში იძულებითი გაწვევის პროტესტის ნიშნად 1942 შევიდა ინგლისის შეიარაღებული ძალების რიგებში. მონაწილეობდა ბრძოლებში ნიდერლანდებსა და ჩრდილოეთ გერმანიაში. ლუქსემბურგის არმიის პოლკოვნიკის ჩინი აქვს.
ლიტერატურა
კატეგორია:დაბადებული 5 იანვარი კატეგორია:დაბადებული 1921 კატეგორია:გარდაცვლილი 23 აპრილი კატეგორია:გარდაცვლილი 2019 კატეგორია:ლუქსემბურგის დიდი ჰერცოგები კატეგორია:ტახტიდან გადამდგარი მონარქები
ჯეფ ვანდერმირი
ჯეფ ვანდერმირი (Jeff VanderMeer; დ. 7 ივლისი, 1968 ) — ამერიკელი მწერალი და ლიტერატურული კრიტიკოსი. ცნობადობა მოიპოვა ტრილოგიით სამხრეთის ზღვარი, რომელიც ბესტსელერი გახდა. ტრილოგიის პირველი რომანისთვის „ანიჰილაცია“ (2014) ავტორმა მიიღო ნებულასა და შირლი ჯექსონის პრემიები, ხოლო წიგნის მიხედვით რეჟისორმა ალექს გარლანდმა ამავე სახელწოდების ფილმი გადაიღო.
ვანდერმირს „თანამედროვე ამერიკის ფანტასტიკური ლიტერატურის ერთ-ერთი ყველაზე გამორჩეული წარმომადგენელი“ უწოდებენ. მიუხედავად იმისა, რომ მწერლის ნაწარმოებები ტრადიციულ ჟანრულ კლასიფიკაციას არ ესადაგება, ვენდერმის შემოქმედებაში მხვდებით პოსტმოდერნისტული, ეკოფიქციისა და პოსტაპოკალიფსური ფიქციის ჟანრის ელემენტებს.
ვანდერმირის ნაშრომებს ახიასიათებენ, როგორც „გამომწვევს“ და „ღრმა და სულისშემძვრელი ინტელექტუალური წიაღსვლების შემცველს.“ მას ადარებენ ისეთ მწერლებს, როგორებიც არიან ხორხე ლუის ბორხესი, ფრანც კაფკა და ჰენრი დეივიდ თოროუ.
ჯილდოები
ვანდერმირი ფენტეზის მსოფლიო პრემიაზე 14-ჯერ იყო წარდგენილი. მწერალი არაერთხელ მოხვდა მრავალი ლიტერატურული ჯილდოს ფინალისტებს შორის, მათ შორისაა ჰიუგოს, ბრემ სტოკერის, საშინელებათა ჟანრის საერთაშორისო გილდიისა და ფილიპ დიკის პრემიები.
ვანდერმირის მოპოვებულ ჯილდოებსა და ნომინაციებს შორისაა:
სქოლიო
კატეგორია:ფენტეზის მსოფლიო პრემიის ლაურეატები კატეგორია:ამერიკელი მამაკაცი მწერლები კატეგორია:ამერიკელი ფენტეზი მწერლები კატეგორია:XXI საუკუნის ამერიკელი მამაკაცი მწერლები კატეგორია:XXI საუკუნის ამერიკელი მწერლები კატეგორია:XXI საუკუნის ამერიკელი რომანისტები კატეგორია:ამერიკელი ბლოგერები კატეგორია:ამერიკელი სამეცნიერო ფანტასტიკის ჟანრის მწერლები კატეგორია:ამერიკელი საშინელებათა ჟანრის მწერლები კატეგორია:ამერიკელი მამაკაცი არამხატვრული მწერლები კატეგორია:XXI საუკუნის ამერიკელი არამხატვრული მწერლები
გია ნაცვლიშვილი
გია ნაცვლიშვილი (დ. 4 ივლისი, 1963, თბილისი) — ქართველი ინჟინერი, პოლიტიკური მოღვაწე და სპორტსმენი (სამბო). ევროპის ჩემპიონი (1991), მსოფლიოს ჩემპიონატის მეორე პრიზიორი (1991), სსრკ ჩემპიონატის მესამე პრიზიორი (1990), საერთაშორისო კლასის სპორტის ოსტატი. 2008-2012 წლებში იყო საქართველოს ეროვნული ოლიმპიური კომიტეტის პრეზიდენტი.
1985 წელს დაამთავრა წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტი. 1988-2003 წლებში შპს „კავის“ პრეზიდენტი; 2001-2003 წლებში შპს „პირველი ლომის“ დირექტორი; 2003-2004 წლებში ერთიანი ნაციონალური მოძრაობის აღმასრულებელი მდივანი; 2004 წელს ქალაქ თბილისის საკრებულოს წევრი; 2004-2006 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2006 წლის ნოემბრიდან კახეთის მხარის გუბერნატორი. პარლამენტში ასრულებდა დარგობრივი ეკონომიკისა და ეკონომიკური პოლიტიკის კომიტეტის თავმჯდომარის მოადგილის მოვალეობას.
რესურსები ინტერნეტში
კატეგორია:დაბადებული 4 ივლისი კატეგორია:დაბადებული 1963 კატეგორია:ქართველი სამბისტები კატეგორია:საქართველოს VI მოწვევის პარლამენტის წევრები კატეგორია:საბჭოთა კავშირის საერთაშორისო კლასის სპორტის ოსტატები კატეგორია:საქართველოს პოლიტექნიკური ინსტიტუტის კურსდამთავრებულები (1985) კატეგორია:თბილისში დაბადებულები გია
ჰრაჩიკ ჯავახიანი
ჰრაჩიკ ჯავახიანი (Հրաչիկ Ջավախյան; დ. 6 ივლისი, 1984, ვანაძორი, სომხეთის სსრ) — სომეხი მოკრივე. მის კარიერაში განსაკუთრებულ მიღწევებად შეიძლება ჩაითვალოს 2010 წელს მოგებული კრივის ევროპის ჩემპიონატი და 2008 წელს, ჩინეთის დედაქალაქ პეკინში ზაფხულის ოლიმპიურ თამაშებზე მოპოვებული ბრინჯაოს მედალი. 2009 წელს მიენიჭა სომხეთის სპორტის დამსახურებული ოსტატის წოდება.
კარიერა
ჯავახიანმა კრივში ვარჯიში 14 წლის ასაკში დაიწყო სომხეთის დამსახურებული მწვრთნელის გევორგ მისაკიანის ხელმძღვანელობით. 2005 წლიდან არის სომხეთის ნაკრების წევრი.
ჯავახიანი 2006 წლის მოყვარულთა კრივში ევროპის ჩემპიონატის ფინალში გავიდა, სადაც იგი შეხვდა მოქმედ ოლიმპიურ და მსოფლიო ჩემპიონ ალექსეი ტიშჩენკოს. ჰრაჩიკი დამარცხდა და ვერცხლის მედალი მოიპოვა.
მომდევნო წელს ჯავახიანმა მოიპოვა ოლიმპიური ლიცენზია 2008 წლის ზაფხულის ოლიმპიურ თამაშებზე. ამის მიზეზი გახდა 2007 წლის მოყვარულთა კრივის მსოფლიო ჩემპიონატზე მეოთხედფინალში გასვლა.
2008 წელს, ოლიმპიურ თამაშებზე ჯავახიანმა პირველი რაუნდში ნიგერიელი რაშეედ ლავალი ანგარიშით 12:0 დაამარცხა. შემდეგ ეტაპზე დაამარცხა სამხრეთ კორეელი ჯონგ სუბ-ბაიკი. ნახევარფინალში მისი მეტოქე იყო რუსი ალექსეი ტისჩენკო, რომელთანაც ანგარიშით 5-10 დამარცხდა. ნახევარფინალში გასვლის წყალობით ჯავახიანმა ოლიმპიურ თამაშებზე ბრინჯაოს მედალი მოიპოვა. ეს იყო პირველი ოლიმპიური მედალი კრივში დამოუკიდებელი სომხეთისთვის.
2010 წელს ჯავახიანმა მოიგო ევროპის ჩემპიონატი.
შედეგები ოლიმპიურ თამაშებზე
2008 წელს, ოლიმპიურ თამაშებზე ჯავახიანმა პირველ ეტაპზე დაისვენა. პირველი შეხვედრაში ნიგერიელი რაშეედ ლავალი ანგარიშით 12:0 დაამარცხა. შემდეგ ეტაპზე დაამარცხა სამხრეთ კორეელი ჯონგ სუბ-ბაიკი. ნახევარფინალში მისი მეტოქე იყო რუსი ალექსეი ტისჩენკო, რომელთანაც ანგარიშით 5:10 დამარცხდა.
შედეგები მსოფლიო ჩემპიონატზე
2005 წლის მსოფლიო ჩემპიონატზე პირველივე შეხვედრაში ანგარიშით 18:29 დამარცხდა კანადის წარმომადგენელ იბრაჰიმ კამალთან.
2007 წლის მსოფლიო ჩემპიონატზე პირველ შეხვედრაში დაამარცხა ლატვიელი აივარს რომანოვკისი, ანგარიშით 17:14. მისი შემდეგი მეტოქე იყო ამერიკის წარმომადგენელი სადამ ალი, რომელიც ანგარიშით 20:16 დაამარცხა. შემდეგ ეტაპზე დამაჯერებლად დაამარცხა ფილიპინელი გენებერტ ბასადრე, ანგარიშით 17:6. მეოთხე შეხვედრაში დამარცხდა იტალიელ დომენიკო ვალენტინოსთან, ანგარიშით 12:27.
2011 წლის მსოფლიო ჩემპიონატზე პირველ შეხვედრაში დაამარცხა გერმანელი დავიდ მუელერი, ანგარიშით 17:11. შემდეგ შეხვედრაში დამარცხდა ჩეხ ზდნეკ ჩლადეკთან, ანგარიშით 6:10.
შედეგები ევროპის ჩემპიონატზე
2006 წლის ევროპის ჩემპიონატზე პირველ შეხვედრაში დაამარცხა კვიპროსელი ოვიდიუ ბობირნატი, ანგარიშით 34:17. შემდეგ ეტაპზე მისი მეტოქე იყო კჟისტოფ ჟოტი, პოლონელი სპორტსმენი, რომელიც ანგარიშით 20:10 დაამარცხა. ამის შემდეგ დაამარცხა ბელარუსი ვაზგენ საფარიანცი, ანგარიშით 25:16. ფინალში დამარცხდა რუს ალექსეი ტისჩენკოსთან, ანგარიშით 15:39.
2010 წელს ფინალში გასვლამდე დამაჯერებლად დაამარცხა ფინელი ალექს ვასილიევი, ანგარიშით 11:2. შემდეგ ეტაპზე დაამარცხა რუმინელი ჯორჯიან პოპესკუ, ანგარიშით 9:3. ამას მოჰყვა გერმანელი დავიდ მეულერის დამარცხება, ანგარიშით 5:3. ნახევარფინალში დაამარცხა ალექსანდრ კლიუჩკო, ანგარიშით 5:1. ფინალში დაამარცხა უნგრელი გიულა კატე, ანგარიშით 3:2 და მოახერხა ტურნირზე გამარჯვების მოპოვება.
სქოლიო
კატეგორია:სომეხი მოკრივეები
დავით დეფი
დავით დეფი ასევე დავით დეფი გოგიბედაშვილი (დ. 21 ივნისი, 1968, თბილისი, საქართველო) — ქართველი პოეტი, რომანისტი, პერფორმერი, მულტიმედია არტისტი, პოეტური ორდენის „სამკაულის“ დამაარსებელი.
ბიოგრაფია
დავით დეფი დაიბადა ქალაქ თბილისში 1968 წლის 21 ივნისს. დაამთავრა თბილისის პირველი ექსპერიმენტული სკოლა. 1992 წელს დაამთავრა თბილისის სახელმწიფო სამხატვრო აკადემია, არქიტექტურის ფაკულტეტი. უმაღლესი სასწავლებლის დამთავრების შემდეგ მუშაობდა მასობრივი ინფორმაციის სხვადასხვა საშუალებებში: გაზეთები, რადიო, ტელევიზია. ტელეკომპანია „მეორე არხში“ დააარსა ორიგინალური საავტორო მედიაპროექტი „მზეRA“. 1995 წლიდან 2000 წლამდე თანამშრომლობდა ცნობილ რეჟისორებთან ოთარ იოსელიანთან და ნანა ჯორჯაძესთან. არის მთელი რიგი პოეტური პერფორმანსებისა და აქციების სულისჩამდგმელი და მონაწილე. „ვარდების რევოლუციის“ დროს იყო დაუმორჩილებლობის მოძრაობის ერთ-ერთი ლიდერი. 2004 წლის 21 მაისს დააარსა პოეტური ორდენი „სამკაული“. განახორციელა ოთხნაწილიანი პოეტური აქცია „ოთხი სტიქია“, გამოიცა წიგნი „სამკაული“ და ორნაწილიანი აუდიოალბომი „ამიშვი ცამდე“. რუსული ინტერვენციის დროს ჩაეწერა მოხალისეთა არმიაში, დააარსა სამოქალაქო სოლიდარობის შტაბი. 2008 წელს ლვოვის საერთაშორისო ლიტერატურულ ფესტივალზე განახორციელა პოეტური პროექტი „ობსერვატორია“, სადაც თავის ლექსებში პირველმა გამოიყენა კვადროფონია ვიზუალურ წარმოდგენასთან ერთად. 2010 წელს გამოვიდა მისი პოეზიის აუდიო–ალბომი დაფიონი Supernova Domine. 2011 წელს სალმან რუშდის მიერ მიწვეულია ნიუ იორკში მსოფლიო პენ ფესტივალზე, სადაც ლორი ანდერსონთან ერთად ანტერბერგის პოეზიის დარბაზში, მანჰეტენში, ლექსინგტონ ავენიუზე პოეზიისა და მუსიკის დიდი წარმოდგენა გაიმართა. მონაწილეობას მსოფლიოს ცხრა პოეტი იღებდა. ასევე პულიცერის პრემიის ლაურეატი, ამერიკელი პოეტი იუზეფ კომუნიაკა. მისი მოთხრობა „დასასრულამდე“ შეტანილია ამერიკულ მსოფლიო გამოცემაში „ევროპის საუკეთესო ნაწარმოები 2012 შედგენილი ალექსანდრე ჰემონის მიერ“. გამომცემლობა დალქი არქაივ პრეს. არის ამერიკული ლიტერატურული საზოგადოება "ლედიგ ჰაუსი"-ს და ამერიკული პენ კლუბის „პენ მსოფლიო ხმები“-ს წევრი. საქართველოს უნივერსიტეტის შემოქმედებითი კონსულტანტი.
2017 წელს ავსტრიულმა ბრენდმა იულიუს მაინლმა დეფი პოეზიის წლის რჩეულ ამბასადორად გამოაცხადა. ამავე წელს საქართველოს ევანგელურ-ბაპტისტურმა ეკლესიამ დეფის პოეზია, კრებული „სააღდგომო ლექსები“ პოემა „მეფე პოეტი“ საღმრთო ლიტურღიაში ოფიციალურად შეიტანა და უშუალოდ ტაძარში, მშვიდობის კათედრალში, დავით დეფის პოეზიის ცოცხალი წარმოდგენაც შედგა.
პროზა
ლიტერატურული ნაწარმოებების შექმნა 25 წლის ასაკში დაიწყო. ერთდროულად პროზა და პოეზია. ინსპირირება მიიღო ედგარ ალან პოსგან. 1994 წელს გამოაქვეყნა ესეების კრებული „მკვდარი დრო“, რომელიც შეეხებოდა ადამიანის ბედს იმდროინდელ მსოფლიოში. წიგნი შედგება ციტატებით ბიბლიიდან და მოიცავს ადამიანის ქცევის ფსიქოლოგიურ ასპექტებს. 2000 წელს გამოდის დიალოგების ორიგინალური კრებული „P. S.“ — დიალოგები წიგნის გმირებთან, მათი ბედი ავტორიზირებულ ტექსტში. 2003 წლიდან ზედიზედ ქვეყნდება მისი სამი რომანი: „ჩემმა ტყუპისცალმა მიპოვნოს“, „დეკემბრის თილისმა“, „დილა სასაწაულების წინ“. რომანი „ჩემმა ტყუპისცალმა მიპოვნოს“ ითარგმნა გერმანულ ენაზე. 2007 წელს გამოიცა დეფის მიერ შესრულებული თარგმანი ხალილ ჯიბრანის „წინასწარმეტყველისა“, ხოლო 2008 წელს გამოდის მისი ფუნდამენტური ნამუშევარი, რომანი „დემნა გედევანიშვილი“, ორნაწილიანი რომანი პროლოგითა და ეპილოგით და გაგრძელებით ინტერნეტში, რაც ათავისუფლებს ტექსტს ყდაში ჩასმული ჩარჩოებისგან. ეს არის „ამბავი კაცისა, ვისაც უყვარდა, სწამდა და ჰქონდა იმედი“. 2013 წელს მისი სამი რომანი „ბაღები და ეშმაკთა სამკვიდრო“, „დილა სასწაულების წინ“, „სიტყვები სიტყვები სიტყვები“ და ორი მოკლე მოთხრობა „სკამი“, „იასამნისფერი ლეკვი თეთრ ტილოზე“ ბრაზილიაში გამოიცა. გამომცემლობა ლუმე ედიტორ.
პოეზია
2003 წელს გამოიცა ლექსების წიგნი „ზურმუხტი და საფირონი“. 2004 წლიდან ქვეყნდება მისი პოეტური ტრილოგია „დაიქცა“, რომელიც მოიცავს სამ დამოუკიდებელ წიგნს: „და“, „იქ“, „ცა“. 2006 წელს გამოიცა ლექსების კრებული „სამკაული“ და აუდიოალბომი „ამიშვი ცამდე“, ჩატარდა რიტუალური აქციები დიდგორის ველზე („სტიქია ცეცხლი“), სადაც დაიწვა ორდენის პოეზია. მას მოყვა მეორე აქცია: „სტიქია მიწა“ — სამების საკათედრო ტაძართან ორდენს გამოეყო მიწის მცირედი ნაკვეთი, სადაც დაირგა ბროწეულის ხე და მის ფესვებში ჩაიდო ორდენის ლექსები. „სტიქია წყალი“ — სამკაული ნავებით გავიდა ზღვაში, სადაც ჩატარდა პოეტური პერფორმანსი და ბოთლებში ჩადებული ლექსები მიეცა წყალს. სამკაულისგან განცალკევებით დეფიმ შექმნა ახალი პროექტი „High Definition“, რომელიც მოიცავს მისი პოეზიის აუდიო და ვიდეო ალბომს სახელწოდებით „დაფიონი — Super Nova Domine“. მისი ნაწილი, სახელწოდებით „ობსერვატორია“, 2008 წელს ქალაქ ლვოვში გამართულ პოეზიის საერთაშორისო ფესტივალზე იქნა წარმოდგენილი და უკრაინული მედიის მიერ უაღრესად პოზიტიურად შეფასდა. 2012 წელს აბასთუმნის ობსერვატორიაში შედგა მისი პოეზიის აუდიო ალბომის „დაფიონი“ გაჟღერება კვადროფონიულ აპარატურაზე და ტელესკოპში კი პოეზიის ღია საღამო ჩატარდა. 2012 და 2013 წლებში მუშაობს როკ-ჯგუფ სანდასთან ერთად პოეზიის და მუსიკის ერთობლივ პროექტზე „თქვენ შორის ღმერთია“.
კინოროლები
შესრულებული აქვს მთავარი როლი მარინა კულუმბეგაშვილისა და მამუკა ბერიკას ფილმში „მანდალა“ (1993). მთავარი როლი ოთარ იოსელიანის ფილმში „ყაჩაღები — თავი VII“, რომელმაც მიიღო ჟიურის სპეციალური გრანპრი ვენეციის კინოფესტივალზე (1997), ერთ-ერთი როლი ნანა ჯორჯაძის ფილმში „27 დაკარგული კოცნა“ (2000), წამყავნი როლი ზინოვი როიზმანის ფილმში „დრონგო“. 2000. წამყავნი როლი თორნიკე ბზიავას ფილმში „დელირიუმ“. 2004.
თემურლენგის მეხუთე ლაშქრობა საქართველოში
წინაპირობა
1398 წელს თემურლენგი ინდოეთთან ომით იყო დაკავებული. ამით ისარგებლეს ამიერკავკასიის ხალხებმა და აჯანყდნენ. გიორგი მეფემ (1393-1407) კავშირი დაამყარა ჯალაირიანთა დინასტიის წარმომადგენლებთან, რომელნიც ჯერ კიდევ აგრძელებდნენ ბრძოლას თემურის წინააღმდეგ. ჯალაირიანთა ერთ-ერთი ბატონიშვილი თაჰერი ნახჭევანში, ალინჯის ციხეში იყო ალყაშემორტყმული უკვე 10 წელი. უკიდურეს გაჭირვებაში ჩავარდნილმა მეციხოვნეებმა მეფე გიორგის სთხოვეს დახმარება. გიორგი მეფეს სთხოვა ასევე დახმარება აჯანყებულმა შაქის მმართველმა სიიდი ალიმაც.
გიორგი მეფემ საქართველოს ლაშქარი შემოიკრიბა, ჩრდილოეთ კავკასიელებიც მოიშველია და სიიდი ალისთან ერთად ალინჯის ციხეს შეუტია. გიორგი მეფემ მოალყეები დაამარცხა და განდევნა. ციხე ახალი მოლაშქრეებითა და იარაღით გააძლიერა და სურსათ-სანოვაგით მოამარაგა. თაჰერი საქართველოში წამოიყვანეს. უკან გამობრუნებულებს მირანშაჰის მიერ გამოგზავნილი ლაშქარი შემოეყარათ. ქართველებმა ისინიც დაამარცხეს (სიიდი ალი ამ ბრძოლაში დაიღუპა).
ამიერკავკასიის აჯანყების შესახებ ცნობა თემურლენგს ინდოეთშივე მიუვიდა. 1399 წელს უკვე სამარყანდში დაბრუნებულა და დაუწყია მზადება შვიდწლიანი ლაშქრობის მოსაწყობად. ამ ლაშქრობის მთავარი მიზანი საქართველოს საბოლოო დაპყრობა და გამუსლიმანება, ან მისი განადგურება იყო.
მიმდინარეობა
შუა აზიიდან წამოსული თემურლენგი 1399 წლის ბოლოს მოვიდა ამიერკავკასიაში და ყარაბაღის ველზე დაბანაკდა. აქ მას ეახლა შარვანშაჰი იბრაჰიმი და შაქის მმართველი სიიდი ახმედი, რომელსაც აპატია მამამისის აჯანყება, შაქის მმართველად დაამტკიცა და ორივეს საქართველოს წინააღმდეგ ომში მონაწილეობა უბრძანა.
თემურმა თავისი ლაშქრის ყოველი ათეულიდან სამი რჩეული მებრძოლი გამოიყვანა და ასე შეადგინა 100 000-იანი არმია, რომელთაც უბრძანა 10 დღის საგზლის წაღება. მათ მიემატა შარვანისა და შაქის ჯარებიც. ეს დიდი ლაშქარი შეიჭრა ჰერეთ-კახეთში, რომელსაც სპარსულ წყაროებში ხიმშიას ხევი ეწოდება. ამ ლაშქრობის მიზანი ნადავლისა და საკვების მოპოვება უნდა ყოფილიყო.
თემურის ლაშქარი ჰერეთში შეიჭრა ტყიანი გზით. ჯარისკაცები ცულებით იკაფავდნენ გზას. 20 დღის განმავლობაში განუწყვეტლივ თოვდა. მიუხედავად ასეთი ვითარებისა, ხიმშიას ლაშქარი მედგარ წინააღმდეგობას უწევდა მტერს. ბრძოლა ერთი თვე გაგრძელდა. თემურის მოლაშქრეები ძარცვავდნენ და ანადგურებდნენ ყველაფერს. ჩეხავდნენ ხეხილს, ვენახებს, კაკლის ხეებს. ბოლოს დიდთოვლობაში, საქონლის საკვების სიმცირის გამო, იძულებული გახდნენ შეეწყვიტათ ლაშქრობა და უკან დაბრუნებულიყვნენ. მტრის ჯარმა ჰერეთიდან დიდძალი ქონება გამოიტანა. განსაკუთრებით ბევრი იყო ცხვრის ფარები და საქონლის ჯოგები. აგრეთვე საკვები პროდუქტები. ჰერეთიდან გამისული ლაშქარი ყარაბაღში შეუერთდა მთავარ ბანაკს. თემურმა საქართველოში ახალი მეექვსე ლაშქრობისათვის დაიწყო მზადება.
სქოლიო
5
ემილ ბერნარი
ბიოგრაფია
|thumb|right| ემილ ბერნარი [[ანრი დე ტულუზ-ლოტრეკის ნახატი (1886)]] ემილ ჰენრი ბერნარი დაიბადა საფრანგეთში, ლილში, 1868 წელს. ახალგაზრდობის წლებში ემილი ვერ იღებდა სათანადო ყურადღებასა და მზრუნველობას მშობლებისგან, რის გამოც ის იზრდებოდა ბებიასთან ერთად, რომელიც ლილში სამრეცხაოში მუშაობდა, რომელსაც ოცზე მეტი ადამიანი ქირაობდა. სწორედ ის იყო ემილის შემოქმედების, მისი მხატვრობის პირველი აქტიური მხარდამჭერი. 1878 წელს ოჯახი საცხოვრებლად პარიზში გადავიდა, სადაც ემილმა სწავლა დაიწყო სენ-ბარბეს კოლეჯში.
განათლება
მისი შემოქმედება დაიწყო დეკორატიულ სამხატვრო კომპანიაში (École des Arts Décoratifs). 1884 წელს ის შეუერთდა ატელიერ კორმონს, სადაც მან პირველად სცადა ბედი იმპრესიონიზმში და პუანტილიზმში და დაუმეგობრდა არტისტებს როგორებიც იყვნენ ლუის ანქუეტინს და ანრი დე ტულუზ-ლოტრეკს.
1886 წლის აგვისტოს პონტ-ავენში ბერნარი პოლ გოგენს შეხვდა. ამ შეხვედრისას მხატვრებმა ისაუბრეს ხელოვნებაზე და იდეები გაცვალეს, და ასევე დაგეგმეს მომავალი შეხვედრაც.ბერნარმა თქვა, როდესაც წარსულს იხსენებდა, რომ მისი ნიჭი და ტალანტი უკვე მაქსიმალურად განვითარებული იყო. მას მიაჩნდა, რომ მისი შემოქმედების თავისებურება და სტილი გავლენას იქონიებდა ოლ გოგენის საშემსრულებლო სტილზე.
1887–1888 წლები
1887 წლის სექტემბერი ბერნარმა სანაპიროზე გაატარა,სადაც მან დახატა La Grandmère (ბებია), ბებიის პოტრტრეტი, რომელმაც მის ცხოვრებაში მნიშვნელოვანი როლი შეასრულა. ის აგრძელებდა ურთიერთობას სხვა მხატვრებთან და არტისტებთან, და დაიწყო გოგენის შესახებ კარგი ამბების მოყოლა. ბერნარრდი უკან, პარიზში დაბრუნდა, გაწევრიანდა ჟულიენის აკადემია, სწორედ ამ პერიოდში შეხვდა ვინსენტ ვან გოგი, რომელიც, როგორც თავიდანვე აღვნიშნეთ აღფრთოვანებული იყო ბერნარდის შემოქმედებით, მისი სტილით, და მის მიერ რესტორანში გამართულ გამოფენაზე, სადაც იმყოფებოდნენ, ანქუეტი და ტულუზ ლოტრეკიც, ვინსენტმა დაპატიჟა პეტიტის სკოლის ჯგუფიც.
ერთი წლის შემდეგ ბერნარი კვლავ ჩადი პონტ-ავენში სადაც ისევ ხვდება პოლ გოგენს. მათი მეგობრული და საქმიანი ურთიერთობა მალე გაძლიერდა. ამ დროისათვის ბერნარს უკვე მრავალი თეორია ჰქონდა საკუთარი სამხატვრო შემომედების შესახებ და ზუსტად იცოდა, თუ როგორი სურდა ის ყოფილიყო. მისი თქმით საკუთარი ერთადერთი სურვილი იყო ის, რომ შეექმნა სამხატვრო სტილი, რომელიც ექსტრემალურად მარტივი და ამავდროულად ყველაფრის მთქმელი იქნებოდა. და სურდა ეს არა ინდივიდუალური, არამედ კოლექტიური ყოფილიყო.გოგენი აღფრთოვანაბული იყო ბერნარის მიერ იდეების გადმოცემის უნარით.
1888 გარდამტეხი თარიღია თანამედროვე ხელოვნების ისტორიაში. 23 ოქტომბრიდან 23 დეკემბრის ჩათვლით პოლ გოგენი და ვინსენტ ვან გოგი ერთად მუშაობდნენ არლში. აშკარა იყო პოლ გოგენი ახალი სამხატვრო სტილი, რომელიც მან პონტ-ავენში ყოფნისას შეიძინა, სადაც მან გაიცნო ახალი მხატვრული მიმდინარეობები, იმუშავა ახალი სტილით მხატვრებთან, რამაც მას შეუცვალა თვალთახედვა. ის განსაკუთრებით მოიხიბლა სიმბოლიზმით და რამდენიმე სიმბოლისტური ნამუშევარი სექტემბერში, მასთან ჩასვლამდე, ვინსენტს გაუგზავნა კიდეც.
მან ასევე გაცვალა რამდენიმე ნამუშევარი ბერნართან და ანახა კიდეც ვინსენტ ვან გოგს. see in: (ref. Druick 2001) ეს ნამუშევრები სწორედ იმ სტილში იყო შესრულებული რომელიც ბერნარმა მუშაობის შედეგად დახვეწა და რომლით შესრულებული ნახატებიც უკვე ჰქონდა ნანახი ვან გოგს და იმდენად მოეწონა, რომ გააკეთა „სინანულის“ კოპიო აკვარელის საღებავებით (დეკემბერი 1888), რომელიც მან თავის ძმას, თეო ვან გოგს გაუგზავნა, რათა მას ხელი შეეწყო ახალი ბერნარის ახალი სტილის პოპულარიზაციასა და განვითარებაში. მომდევნო წლების განმავლობაში ვინსენტს არ ავიწყდებოდა ემილ ბერნარი და მისი სტილი და შემომედება და მას თავსი წერილებშიც ხშირად იხსენიებდა, სწორედ ამაზე საუბრობს ის დასთან, ვილ ვან გოგთან მიწერილ წერილში (10 დეკემბერი 1889):... „ის ისეთი ორიგინალური იყო მომინდა მისი კოპიო შემექმნა“.
ემილ ბერნარის ნამუშევართა სერია, რომელიც აგვისტოშია შესრულებული („...ხეების მწკრივი ზღვასთან ახლოს ორი ქალით, რომლებიც მიწაზე სხედან და ლაპარაკობენ, და გამვლელები“ – ვინსენტ ვან გოგი ემილ ბერნარს, არლი, 1888) ასევე ჰგავს შთაგონებულს იმ ნახატიდან, რომლებიც ვინსენტმა და გოგენმა არლში დახატეს და რომლის სახელც არის ალიკამპები.
1891 წელს ის შეუერთდა სიმბოლისტთა ჯგუფს, რომელსაც ეკუთვნოდნენ ოდილონ რედონი და ფერდინანდ ჰოლდერი. 1893 წელს მან დაიწყო მოგზაურობა ეგვიპტეში, ესპანეთსა და იტალიაში რის შემდეგაც მისი სამხატვრო სტილი ბევრად უფრო დაიხვეწა.1904 წელს ის პარიზში ბრუნდება სადაც სიცოცხლის ბოლომდე რჩება. ის ასწავლიდა ნატიფ ხელოვნებათა სკოლაში მანამ, სანამ 1941 წელს არ გარდაიცვალა.
თეორიები საშემსრულებლო სტილის შესახებ: კლასიციზმი და სიმბოლიზმი
thumb|1889 წლის პოსტერი, [[იმპრესიონიზმი|იმპრესიონისტებისა და სიმბოლისტების ჯგუფის მიერ მოწყობილი გამოფენა, ხელოვნების კაფე, ცნობილი როგორც ვოლპინის გამოფენა, 1889.]] ბერნარდი ახდენდა საშემსრულებლო სტილის თეორიზებას, რომელშიც გამოიყენებოდა თამამი ფორმები გამოყოფილი მუქი კონტურებით, რომელიც კლოისონიზმის სახელითაა ცნობილი. მისი მანუშევრები გამოსახავდა გეომეტრიულ ტენდენციებს რომელიც შეიცავდა პოლ სეზანის სტილის ელემენტებსაც, ამასთან ის თანამშრომლობდა პოლ გოგენთან და ვინსენტ ვან გოგთან.
ბევრი ამბობს რომ ანქუეტინი ემილ ბერნარის ახლო მეგობარი იყო, რომელიც იღებდა კრედიტებს "კლოისონიზმის" ტექნიკის განსავითარებლად. 1887 წლის გაზაფხულზე, ბერნარდი და ანქუეტინი ნეო-იმპრესიონიზმის წინააღმდეგ განეწყვნენ. ეს ალბათ იმითაცაა განპირობებული რომ მას ძალიან მოსწონდა, აღფრთოვანებული იყო პოლ სეზანის შემოქმედებით. მაგრამ ბერნარი ამბობს: „როდესაც ბრიტანეთში ვიყავი, მე ვიყავი შტაგონებული და ინსპირირებული ყველანაირი სცენით რაც ზედმეტია, რაც ფარავს რეალობას და იპყრობს ჩვენს თვალტახედვას, ჩვენი გონების ნაცვლად. შენ უნდა გაამარტივო სანახაობა, თვალთახედვის არე, რომ გაძლიერდეს გრძნობა. ნამუშევარში უნდა იგრძნობოდეს გეგმა“.
სიმბოლიზმი და რელიგიური მოტივები ჩნდება ორივე მხატვრის შემოქმედებაში, როგორც ბერნარის, ისევე პოლ გოგენის მხატვრობაში. 1889 წლის ზაფხულის განმავლობაში, ბერნარი პოულდუში მარტო ყოფნისას ხატვას იწყებს. ამ პერიოდში მან დახატა რელიგიური ტილოები. ის უგუნებოდ იყო იმ მიზეზის გამო, რომ სურდა მეტი დაეხატა, მაგრამ ამავდროულად კომერციული გადაუდებელი სამუშაოების გამო ნაკლები დრო რჩებოდა. ბერნარი ბევრ სტატიასა და წერილში აქვეყნებდა მოხსენებებს, სადაც ნათლად ისახება მისი უდიდესი სიმპათია სიმბოლიზმის მიმართ. მისი თქმით ამის მიზეზს ქრისტიანული არსი და საწყისი წარმოადგენდა, ღვთიური ენა. ბერნარს სწამდა, რომ „ეს არის ხილულის მიერ უხილავის გადმოცემა“, უწინდელი, სიმბოლიზმის რელიგიური თვალსაზრისით გადმოცემის ცდები კრახით დასრულდა. სიმბოლიზმის ახალი პერიოდი ბუნების სრულყოფილების გამომხატველია, მაგრამ სიმართლეს ვერ პოულობს სილამაზეში. რენესანსის დროიმდელი ხელოვნება მეტად გადმოსცემდა უხილავს ვიდრე ხილულს, იდეას, კონკრეტიკისა და ფორმების გარეშე. სიმბოლისტური მხატვრობის ისტორიაც სწორედ სულიერებაშია. ყველაფერი სიმბოლო იყო, ივიწყებდნენ კერპთთაყვანისმცემლობასა და ცრურწმენის თეორიას. სწორედ ეს თეორიაა რისი საშუალებითაც ბერნარი სიმბოლიზმის განახლებას ცდილობდა. მისი იდეით ახალი სიმბოლიზმი, რომელიც მეტად მიწიური უნდა ყოფილიყო, მეტ ავთენტურობაში კი იმპრესიონიზმის როლის შემცირებას გულისხმობდა, ის არ ცდილობდა რაიმე ახალი მიმდინარეობის ჩამოყალიბებას ჟორჟ სერას მსგავსად, არამედ არსებული სიმბოლოების გამარტივებას.
მისი მთავარი ჩამაფიქრი სწორედ მსგავსი სტილით განვითარებას და ცვლილებას მოიცავდა, არა ტექნიკისა და სამხატვრო სტილის.
გავლენა
ემილ ბერნარი ყოველთვის იმედგაცრუებულიიყო იმის გამო, რომ პოლ გოგენი მას არასოდეს მოიხსენიებდა პიქტორიალური სიმბოლიზმის რეფორმატორად (მისი სტატიები რომლებსა როგორც კრიტიკული ასევე ისტორიული სახე ჰქონდა იბეჭდებოდა ბელგიურ გაზეთებში (1942). წერილების გარკვეული რაოდენობა კი მისი სიკვდილის შემდეგ გამოიცა). 2001-2002 წლებში ჩიკაგოს ხელოვნების ინსტიტუტმა და ვან გოგის მუზეუმმა ჩაატარეს ფართომასშტაბიანი გამოფენა:Van Gogh and Gauguin:The Workshop of the South რამაც ემილ ბერნარის შემოქმედების პოპულარიზაციას პერსპექტივა მისცა. (ref. Druick 2001)
ერთ-ერთი ემილ ბერნარის მოსწავლეთაგან იყო შვედი მხატვარი ივან აუგელი.
ნამუშევრები
<Gallery> ფაილი:Bernard-ArbreJaune-Rennes.JPG|ყვითელი ხე, 1888. ფაილი:Émile Bernard Brothel Scene for Vincent 1888.jpg|ბორდელის სცენა, 1888. ფაილი:Roubaix Emile Bernard garcon.JPG|ემილ ბერნარი, ბიჭის პორტრეტი ქუდით, 1889. ფაილი:Émile Bernard - Still life with teapot, cup and fruit - Google Art Project.jpg| ნატურმორტი ჩაიდნით, ჭიქითა და ხილით, 1890. ფაილი:Emile Bernard, Breton Peasants in a Meadow, 1892.jpg|ბრეტონელი გლეხები მდელოზე, 1892. </Gallery>
სქოლიო
კატეგორია:დაბადებული 28 აპრილი კატეგორია:დაბადებული 1868 კატეგორია:გარდაცვლილი 16 აპრილი კატეგორია:გარდაცვლილი 1941 კატეგორია:ფრანგი მხატვრები კატეგორია:პოსტ-იმპრესიონისტი მხატვრები
წიგნი მარიამის საოცრება
thumb|მინიატურა წიგნიდან „მარიამის საოცრება“ წიგნი მარიამის საოცრება ერთ-ერთი უნიკალური ხელნაწერია, რომელიც გადაურჩა ხანძარს. იგი მოგვითხრობს ღვთისმშობლის ცხოვრებაზე. მასში ასევე დაცულია რამდენიმე მიანიატურა, რომლებიც მის მნახველს აოგნებს თავისი მშვენიერებით. ეს ხელნაწერი ითვლება ეთიოპიელი ხალხის ბუნების მატარებლად. მსახურთა გადმოცემით ხელნაწერი მოითვლის 1500 წელს.
კატეგორია:ხელნაწერები
საფრანგეთი 1972 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მეჩვიდმეტედ იასპარეზა 1972 წელს, დასავლეთ გერმანიის ქალაქ მიუნხენში. ამ თამაშებზე მათ სხვადასხვა სინჯის 13 მედალი მოიპოვეს.
რესურსები ინტერნეტში
კატეგორია:ქვეყნები 1972 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
C-Block
C-Block — გერმანული ჰიპ-ჰოპ პროექტი, რომელშიც შედიოდა ორი აფრო-ამერიკელი რეპერი - ჯეიმზ უაიტი (მისტერ პი) და ენთონი ჯოზეფი (რედ დოგი). ჯგუფმა გამოსცა ორი წარმატებული და ერთი ნაკლებად ცნობილი სტუდიური ალბომი და ჰიტად ქცეული რამდენიმე სინგლი - მათ შორის განსაკუთრებულად ცნობილი „So Strung Out“, „Time Is Tickin' Away“ და „Broken Wings“.
რესურსები ინტერნეტში
კატეგორია:1990-იანი წლების მუსიკალური ჯგუფები კატეგორია:გერმანული ჰიპ-ჰოპ ჯგუფები
მათემატიკური ლოგიკა
მათემატიკური ლოგიკა ზოგადად შეიძლება აღიწეროს როგორც მათემატიკის ნაწილი, სხვადასხვა მათემატიკური კონსტრუქციების, გამოთვლების, დამტკიცებების ფორმალურ მხარის შესახებ. მნიშვნელოვანია მათემატიკის დაფუძნებისთვის. ეჯაჭვება კომპიუტერულ მეცნიერებებს.